APERTURA DO TRÁMITE DE INFORMACIÓN PÚBLICA DO ACORDO PLENARIO DE SUPRESIÓN DO REXISTRO MUNICIPAL DE PARELLAS DE FEITO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/08/2020)

CERTIFICA: Que o Pleno do Concello, en sesión ordinaria do día 29 de xullo de 2020, adoptou o seguinte acordo: ANTECEDENTES: Con data 26 de xuño de 2020, a xefa do Servizo de Participación Cidadá e Desenvolvemento Local co concelleiro delegado de Cultura, Emprego e Participación Cidadá emite o seguinte informe proposta, O pleno da Corporación en sesión de data 3.11.1994 adoptou acordo de apertura de rexistro municipal con carácter administrativo para que as parellas de feito que, con independencia da orientación sexual dos seus integrantes así o desexaren, poidan inscribirse. En data 12.05.1995 a Comisión de Goberno prestou aprobación ás normas de organización e funcionamento do Rexistro Municipal de Parellas de Feito. En data 19/06/2020 incóase expediente de supresión do rexistro municipal de parellas. PRIMEIRO.- Do Rexistro de Parellas de Feito.- A Constitución española establece no seu artigo 9.2 que corresponde aos poderes públicos promover as condicións para que a liberdade e a igualdade do individuo e dos grupos que a integren sexan reais e efectivas. Doutra parte, o artigo 39 encomenda aos poderes públicos a protección social económica e xurídica da familia. A disposición adicional terceira da Lei 2/2006, do 14 de xuño, de dereito civil de Galicia, na redacción dada pola Lei 10/2007, do 28 de xuño, sinala no seu punto dous que terán a condición de parellas de feito as unións de dúas persoas maiores de idade, capaces, que convivan coa intención ou vocación de permanencia nunha relación de afectividade análoga á conxugal e que a inscriban no Rexistro de Parellas de Feito de Galicia, expresando a súa vontade de equiparar os seus efectos aos do matrimonio. En desenvolvemento do disposto na Lei de Dereito Civil de Galicia aprobouse o Decreto 248/2007, do 20 de decembro, polo que, se crea e regula o Rexistro de Parellas de Feito de Galicia, adscrito á Consellería competente en materia de xustiza. Este Rexistro xestiónase a través das delegacións provinciais, baixo a dependencia directa da Dirección Xeral de Xustiza que asume as funcións de coordinación, información e aprobación de directrices comúns. O Decreto 248/2007, do 20 de decembro regula os requisitos de inscrición, organización e funcionamento, publicidade rexistral do rexistro autonómico de parellas e respecto a coordinación con outros rexistros sinala que, as inscricións de parellas de feito practicadas nos rexistros municipais de parellas naqueles concellos que contasen cun rexistro deste tipo, terán acceso ao Rexistro de Parellas de Feito de Galicia, sempre que se acredite o cumprimento dos requisitos da Lei de dereito civil de Galicia do Regulamento deste Rexistro. Así mesmo, a inscrición no Rexistro Municipal de Parellas de Vigo, non produce, por si mesma, a inscrición no Rexistro de Parellas de Galicia, xa que, conforme ao disposto no artigo 27.7 do dito regulamento “En todo caso, a constitución da parella de feito só se entenderá efectuada a partir da súa inscrición no Rexistro de Parellas de Feito de Galicia”. En definitiva, as inscricións practicadas no rexistro municipal non producen efectos constitutivos nin o período de inscrición se pode facer valer para o exercicio de dereitos ou o acceso a servizos ou prestacións cuxa efectividade dependa da inscrición ou da acreditación dun período de carencia no rexistro autonómico. SEGUNDO.- Das competencias municipais O réxime de competencias municipais establecido pola Lei 7/1985, do 2 de abril, reguladora das bases de réxime local (LRBRL) deu lugar á existencia de disfuncionalidades xenerando situacións de concorrencia competencial entre varias administraciones públicas e duplicidade na prestación de servizos. Neste senso a Lei 27/2013, de 27 de decembro, de racionalización e sostenibilidade da Administración local (en diante, LRSAL) que modificou a LRBRL pretende a eficiencia no uso dos recursos públicos locais e racionalizar a Administración local para asegurar a súa sostibilidade e o cumprimento das esixencias de estabilidade orzamentaria establecendo, entre outros obxectivos, a clarificación das competencias locais, conforme ao principio “una Administración, una competencia”. Concretamente o preámbulo de dita lei determina << Con este propósito se plantea esta reforma que persigue varios objetivos básicos: clarificar las competencias municipales para evitar duplicidades con las competencias de otras Administraciones de forma que se haga efectivo el principio «una Administración una competencia», racionalizar la estructura organizativa de la Administración local de acuerdo con los principios de eficiencia, estabilidad y sostenibilidad financiera, garantizar un control financiero y presupuestario más riguroso y favorecer la iniciativa económica privada evitando intervenciones administrativas desproporcionadas. Respecto al objetivo de clarificar las competencias locales y avanzar en el principio «una Administración una competencia», se trata de evitar los problemas de solapamientos competenciales entre Administraciones hasta ahora existentes.>> No ámbito do noso municipio concorren en materia de rexistro de parellas de feito competencia municipal e autonómica. Así mesmo, a existencia dunha Lei autonómica que, con suficiente precisión, ordena a inscrición nun rexistro de parellas de feito, con previsión tanto dos requisitos para acceder a el como as súas consecuencias xurídicas, habilita para afirmar que a presentación dun documento de inscrición no rexistro autonómico outorga maior seguridade xurídica fronte ao rexistro de parellas municipal. Así mesmo a experiencia demostra que o funcionamento do rexistro municipal, a pesar da información subministrada polo persoal do servizo, segue a xerar nos cidadáns falsas expectativas ou crenzas respecto da tipoloxía de relación xurídica constituída, o seu réxime económico e sucesorio e sobre a titularidade e efectividade de determinados dereitos, prestacións, e beneficios tributarios (por exemplo, os beneficios fiscais do Imposto de Sucesións, cuxa desestimación por non acreditar a inscrición no dito rexistro autonómico ten sido avalada polo Tribunal Superior de Xustiza de Galicia). Polo exposto co fin de evitar duplicidade no exercicio das competencias en materia do rexistro de parellas de feito e co fin de garantir a seguridade xurídica dos cidadáns e considerando que no noso termo municipal existe unha delegación territorial da Xunta de Galicia perante a cal os cidadáns poden tramitar a súas solicitudes, considérase conveniente cara ao interese xeral a tramitación de expediente de supresión do Rexistro Municipal de parellas. No entanto, por parte do servizo de Participación Cidadá e, como réxime transitorio, continuarase coa tramitación das seguintes actuacións: - Certificacións das inscricións xa practicadas no Rexistro durante a súa existencia, que seguirán producindo os efectos xurídicos que viñeron producindo ata a data. - Solicitudes de cancelación de inscrición (baixas) En virtude da Resolución de Alcaldía de 26 de xuño de 2019, correspóndelle ao Concelleiro delegado de Cultura, Emprego e Participación Cidadá, entre outras, a competencia en materia de “administración do Rexistro Municipal de Parellas de Feito, nos termos establecidos pola normativa reguladora de aplicación” e “formular, aos órganos competentes, cantas propostas resulten precisas para a completa xestión da súa área Delegada” Respecto ao órgano competente para adopción do acordo procede acudir ao principio de “contrarius actus” que require que para a modificación ou anular dun acto ou disposición é preciso outro do mesmo rango ou forza de xeito que a competencia do órgano e o procedemento a seguir para a derogación dunha disposición ou acto deben de ser os mesmos que para a súa aprobación. Por todo o anteriormente exposto, previa a conformidade do Sr. Concelleiro-Delegado de Cultura, Emprego e Participación Cidadá, nos termos das delegacións competenciais efectuadas por resolución da Alcaldía e por acordo da Xunta do Goberno local do 18 e 20 de xuño do 2019, respectivamente, elévase ao Pleno, idéntico órgano municipal que o creou o rexistro, a seguinte: Deseguido a funcionaria informante emite a proposta que consta transcrita na parte dispositiva deste acordo. A Comisión Informativa de Benestar Social, Igualdade, Normalización Lingüística, Distritos e Participación Cidadá ditamina favorablemente dita proposta. VOTACIÓN: Por unanimidade dos vinte e seis membros presentes da Corporación, dos vinte e sete que a constitúen de dereito e feito, adóptase o seguinte, PRIMEIRO. Incoar expediente de supresión do Rexistro Municipal de Parellas de Feito do Concello de Vigo, creado no ano 1994, e deixar sen efecto a súa normativa reguladora para novas inscricións, aprobada por acordo da Comisión de Goberno de data 12/05/1995. SEGUNDO. Proceder á apertura dun trámite de información pública polo prazo de 20 días hábiles para o trámite de información pública, durante o cal calquera persoa pode comparecer e achegar as alegacións que estime oportunas ao expediente conforme o artigo 83 da Lei 39/2015, do 1 de outubro, de procedemento administrativo común. TERCEIRO.- Someter o expediente a aprobación do Pleno da Corporación unha vez transcorrido o prazo de información pública. CUARTO.- Publicar anuncio de exposición ao público no Boletín Oficial da Provincia, no Portal de Transparencia e na páxina web do Concello de Vigo (www.vigo.org). Contra o presente acordo poderase interpoñer potestativamente recurso de reposición ante o mesmo órgano que os ditou no prazo dun mes, ou directamente ante a xurisdición contencioso-administrativa. Se se interpón o recurso de reposición, non poderá interpoñerse o recurso contencioso-administrativo ata a resolución do primeiro ou ata a súa desestimación presunta. O prazo para a interposición do recurso contencioso-administrativo será de dous meses.